Se ascunde adevărul? Contradicție între autopsia privată a familiei lui George Floyd și cea oficială.
Avocatul familiei lui George Floyd spune că autopsia privată a descoperit că moartea sa a fost o crimă prin asfixiere şi pierdere a circulaţiei sângelui. "Genunchiul pus pe gâtul său a fost cauza morţii“, a spus avocatul. Aceste rezultate contestă autopsia oficială, relatează New York Times.
"Genuchiul pus pe gâtul său a fost cauza morţii, la care se adaugă greutatea pusă de ceilalţi doi ofiţeri pe spatele său. Acestea au împiedicat atât fluxul de aer câtre creier, cât şi cel de sânge“, a spus avocatul familiei lui George Floyd.Benjamin Crump, reprezentantul echipei de
avocaţi, susține că raportul medical spune că Floyd a murit la locul crimei,
iar cel mai probabil decesul a avut loc undeva după 3 minute şi 15 secunde de
la momentul când poliţiştii au aplicat presiune pe corpul său."Nu există nicio altă problemă de sănătate care să poată provoca sau contribui la deces“, a rezultat în urma autopsiei private făcute de familie.